b'\n_START_ARTICLE_\nKoeficijent trenja\n_START_PARAGRAPH_\nKoeficijent trenja ili faktor trenja (znak \xce\xbc) je fizikalna veli\xc4\x8dina koja opisuje razmjernost izme\xc4\x91u\xc2\xa0trenja i sile koja djeluje okomito na podlogu. Ovisi o hrapavosti i kemijskom sastavu povr\xc5\xa1ina koje se dodiruju, njihovoj vla\xc5\xbenosti ili podmazanosti te o na\xc4\x8dinu gibanja tijela (najve\xc4\x87i je faktor trenja mirovanja, manji je faktor trenja klizanja, najmanji faktor trenja kotrljanja). Mjerna je jedinica faktora trenja broj jedan (1). Faktor trenja mo\xc5\xbee se odrediti s pomo\xc4\x87u kosine s promjenljivim nagibom, tako da se odredi kut \xce\xb1 kod kojega se tijelo po\xc4\x8dinje gibati niz kosinu, \xce\xbc\xc2\xa0=\xc2\xa0tan\xc2\xa0\xce\xb1.'